12.1.2022
ET
Euroopa Liidu Teataja
C 15/183 Neljapäev, 20. mai 2021
29. tuletab meelde, et komisjon vaatab praegu läbi kõik direktiivi 95/46/EÜ alusel vastu võetud kaitse piisavuse otsused; rõhutab, et komisjon peaks kohaldama isikuandmete kaitse üldmääruses ning Euroopa Liidu Kohtu otsustes Schrems I ja II sätestatud rangemaid standardeid, et hinnata, kas on tagatud sisuliselt samaväärne kaitsetase kui isikuandmete kaitse üldmääruses, muu hulgas seoses juurdepääsuga tõhusale õiguskaitsevahendile ja kaitsega põhjendamatu juurdepääsu eest isikuandmetele kolmanda riigi ametiasutuste poolt; nõuab tungivalt, et komisjon viiks need läbivaatamised kiiresti lõpule ja tühistaks või peataks kõik enne isikuandmete kaitse üldmäärust tehtud otsused, kui tema hinnangul kõnealune kolmas riik ei taga sisuliselt samaväärset kaitsetaset ja kui olukorda ei saa parandada; 30. usub, et nimetades andmekaitseraamistiku Privacy Shield järglase üle peetavate läbirääkimiste pealäbirääkijaks kogenud eraelu puutumatuse eksperdi, näitas Bideni valitsus üles kindlat soovi leida ELi ja USA vahel ärilistel eesmärkidel toimuva andmeedastuse küsimusele kiiresti lahendus; loodab, et komisjoni ja USA partnerite vaheline dialoog, mis algas kohe pärast Euroopa Liidu Kohtu otsust, muutub lähikuudel aktiivsemaks; 31. kutsub komisjoni üles mitte võtma seoses USAga vastu ühtegi uut kaitse piisavuse otsust, välja arvatud juhul, kui eelkõige riikliku julgeoleku ja luure eesmärgil viiakse läbi sisulised uuendused, mida on võimalik saavutada USA seaduste ja tavade selge, õiguslikult kestliku, jõustatava ja mittediskrimineeriva reformiga; kordab sellega seoses, kui olulised on tugevad kaitsemeetmed, mis puudutavad avaliku sektori asutuste juurdepääsu isikuandmetele; kutsub komisjoni üles viima ellu oma geopoliitilisi ambitsioone, et jõustada ELi andmekaitsega sisuliselt samaväärne andmekaitse USAs ja muudes kolmandates riikides; 32. soovitab riiklikel andmekaitseasutustel peatada selliste isikuandmete edastamine, millele võivad juurdepääsu saada USA ametiasutused, juhul kui komisjon võtab sisuliste reformide puudumisel USA kohta vastu uue piisava kaitse otsuse; 33. tunneb heameelt selle üle, et komisjon järgib kriteeriume, mis on sätestatud artikli 29 alusel asutatud andmekaitse töörühma kaitse piisavuse viitedokumendis (18) (mille on kinnitanud Euroopa Andmekaitsenõukogu) ja andmekaitsenõu­ kogu soovituses 01/2021 õiguskaitsedirektiivi kohase piisavuse võrdlusaluse kohta (19); on seisukohal, et hinnates, kas kolmanda riigi suhtes võib võtta vastu kaitse piisavuse otsuse, ei tohiks komisjon teha nendest kriteeriumidest järeleandmisi; võtab teadmiseks, et Euroopa Andmekaitsenõukogu ajakohastas hiljuti soovitusi Euroopa oluliste tagatiste kohta jälgimismeetmete kontekstis, võttes arvesse Euroopa Liidu Kohtu kohtupraktikat (20); o o
o
34. teeb presidendile ülesandeks edastada käesolev resolutsioon komisjonile, Euroopa Ülemkogule, Euroopa Liidu nõukogule, Euroopa Andmekaitsenõukogule, liikmesriikide parlamentidele, Ameerika Ühendriikide Kongressile ja valitsusele ning Ühendkuningriigi parlamendile ja valitsusele.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/our-work-tools/our-documents/recommendations/recommendations-012021-adequacy-referential-underlaw_et https://edpb.europa.eu/our-work-tools/our-documents/recommendations/recommendations-022020-european-essentialguarantees_et